open-index/open-wikipedia-markdown huggingface dataset:
Alison Moyet

**Geneviève Alison Jane Moyet** (født 18. juni 1961) er en britisk pop-sanger og låtskriver.

Hennes musikkarriere startet i 1981 med dannelsen av synthpop-bandet Yazoo sammen med Vince Clarke, tidligere keyboardist i Depeche Mode. Duoen fikk flere topp-ti-plasseringer i Europa. Etter to studioalbum ble bandet oppløst og hun startet sin solokarriere.

I 1984 ga hun ut debutalbumet *Alf* som soloartist. Albumet ble en hit i Storbritannia og gikk til topps på albumlistene. Det ga de tre internasjonale bestselgerene «Love Resurrection», «Invisible» og «All Cried Out».

I 1985 ga hun ut singelen «That Ole Devil Called Love», først innspilt med Billie Holiday i 1945, singelen nådde en førsteplass i New Zealand og en andreplass i Storbritannia og Irland. Hun hadde også gode plasseringer med «Is This Love?» i 1986.

Moyets niende studioalbum *Other* ble utgitt i 2017, og i september samme år la hun ut på verdensturnéen The Other Tour. I oktober samme år var hun med på A-has akustiske konsertalbum, *MTV Unplugged – Summer Solstice*, innspilt på øya Giske, hvor hun sang «Summer Moved On».

Moyet har også vært med på musikalen Chicago på London West End i 2001, hvor hun spilte rollen som Matron "Mama" Morton. Stykket skulle i utgangspunktet gå en kort periode, men det ble utvidet til seks måneder. I 2006 spilte hun i stykket Smaller, som foretok en regional turné før de spilte på Londons Lyric Theatre.

Moyet ble i 2021 utnevnt til medlem (MBE) av Order of the British Empire.

## Diskografi
**Yazoo**

**Soloalbum**

## Referanser


## Eksterne lenker
* 
* 
* 
*
The Communards

**The Communards** var et britisk synthpop-band fra 1980-tallet.

Bandet ble etablert i 1985 etter at vokalist Jimmy Somerville forlot Bronski Beat og slo seg sammen med den klassisk trente pianisten Richard Coles. De fikk med seg bassist Dave Renwick som også hadde spilt med Bronski Beat. De fikk sin første Top 30 hit i Storbritannia i 1985 med låten «You Are My World» fra singlen med samme navn. Året etter fikk de en hit med coverlåten «Don't Leave Me This Way», som ble deres største hit. Singlen ble den mestselgende i Storbritannia i 1986. Samme år hadde de hit med låten «So Cold the Night», som kom på 8 plass.

Bandet ble oppløst i 1988 etter kun tre år, og Somerville startet sin solokarrière. Coles utdannet seg innen kristen religion, og ble tilslutt assisterende prest i St Paul's Knightsbridge, og kapellan hos Royal College of Music.

## Diskografi
**Studioalbum**

**Samlealbum**

**Singler**

## Medlemmer
*Jimmy Somerville – Vokal
*Richard Coles – Synth
*Dave Renwick – Bassgitar

## Eksterne lenker
*
Jimmy Somerville

**Jimmy Somerville** (født 22. juni 1961) er en skotsk vokalist, kjent fra Bronski Beat og The Communards.

Somerville ble født og vokste opp i Glasgow. Han hadde suksess i trioen Bronski Beat som han var med å starte i 1983. Gruppen er kjent for sangen «Smalltown Boy» utgitt i 1984. Han forlot siden denne gruppen og startet The Communards i 1985. I 1988 ble også dette bandet oppløst og Somerville startet en solistkarriere. Han har også spilt i et par filmer; *Orlando* fra 1992 og *Looking for Langston* fra 1998.

Somerville er åpen homofil, og bor i Brighton med sin partner, Adam Backshall. 

## Diskografi
* For album med Bronski Beat se: Bronski Beat 
* For album med The Communards se: The Communards

**Soloalbum**
* *Read My Lips*, London Records, 1989
* *The Singles Collection*, London Records, 1990 (samlealbum)
* *Dare To Love*, London Records 1995
* *Master Series*, FFRR London Records 1996 (samlealbum)
* *Manage The Damage*, Gut Records 1999
* *Root Beer*, Instinct Records 2000
* *The Very Best Of Jimmy Somerville, Bronski Beat and The Communards*, Warner Brothers/London Records 2001 (samlealbum)
* *Home Again*, BMG International 2004

## Referanser


## Eksterne lenker
* 
* 
* 
*
Staås batteri

**Staås batteri** ligger syd for Askim, i Skiptvet kommune. Batteriet er et av flere batterianlegg som ble bygget forut for unionsoppløsningen 1905. Det ble bygget i 1902-03 som et forberedt stillingsområde for artilleriet ved Staåsgården. 

Batteriet har seks kanonstandplasser for 10,5 cm kanoner med en skuddvidde på ca. 8000 m. Hver standplass var utført med store, dype ammunisjonsnisjer. Siktebordet stod på en liten høyde bak batteriet. Av dette er det i dag bare mindre spor. Anlegget forøvrig er kompakt og i god stand.

Sammen med Kjellås batteri, som kan sees fra Staås, skulle Staås hindre overgang over Glomma ved Grønsund fergeleie. Batteriet kunne også bestryke Glomma nordover mot Vamma.

Batteriet har en konstruksjon som avviker noe fra de øvrige anleggene og er av stor militærhistorisk interesse. 

Anlegget eies fortsatt av Forsvaret.

## Kilder
* ''Nasjonale Festningsverks nettsted'': Staåsbatteriet
* ''Landsverneplan for Forsvaret'': Staåsbatteriet

## Eksterne lenker
*
Meng Huo

**Meng Huo** (孟獲) var en aristokrat i regionen Nanzhong, sør for Shu Han, i de tre rikers tid i Kina. Han var involvert i mange trefninger med Shu Han, og som gjengjeldelse gikk Shus strateg Zhuge Liang til full invasjon av Nanzhong. Etter at han var blitt tatt til fange av Zhuge Liang syv ganger, kapitulerte Meng Huo og sverget troskapsed til Shu Han.

I den offisielle historieskrivning fremstår Meng Huo som han-kineser. Imidlertid overskygges dette i folkloren av Luo Guanzhongs delvis fiktive skildring i *[[Beretningen om de tre kongedømmer]]*, der Meng fremstilles som en stammeleder fra de sørlige barbarers rekker.

I romanen var Meng Huo gift med den fiktive Fru Zhurong, som skal ha nedstammet fra ildguden, Zhu Rong.

## Litteratur
* Chen Shou (3. årh). *[[Sanguozhi]]*.
* 
* Pei Songzhi (5. århundre). *[[Sanguozhi zhu]]*.
Not Dark Yet

**«Not Dark Yet»** er en sang av Bob Dylan, utgitt på hans studioalbum *[[Time Out of Mind]]* fra 1997, og også som den første singelen fra albumet, utgitt den 2. mars 1998. Den dukker også opp på albumet *[[The Passion of the Christ: Songs Inspired By]]* og på filmmusikken til filmen *[[Wonder Boys]]*. «Not Dark Yet» er også spilt i slutten av dokumentaren *[[Why We Fight]]*. Den ble covret av Robyn Hitchcocks album med Dylan-coversanger fra 2002, *[[Robyn Sings]]*.

## Sporlister
**CD (COL 665443 2):**
# «Not Dark Yet» – 6:29
# «Tombstone Blues» (Live) – 6:26
# «Ballad of a Thin Man» (Live) – 8:47
# «Boots of Spanish Leather» (Live) – 6:35

**2-spors CD (COL 665443 1):**
# «Not Dark Yet» – 6:29
# «Tombstone Blues» (Live) – 6:26

**''Not Dark Yet: Dylan Alive! Vol. 2'' Japansk EP:**
# «Not Dark Yet»
# «Boots of Spanish Leather» (Live)
# «Tears of Rage» (Live)
# «Señor (Tales of Yankee Power)» (Live)

## Notater
* «Tombstone Blues» og «Ballad of a Thin Man» er spilt inn live på the House of Blues, Atlanta, Georgia 4. august 1996.
* «Boots of Spanish Leather» er spilt inn live på the House of Blues, Atlanta, Georgia 3. august 1996.

## Eksterne lenker
* Sangteksten
Lithurgini

* *[[Lithurgus]]* 
* *[[Microthurge]]* 
* *[[Trichothurgus]]* 

**Lithurgini** er en gruppe solitære bier som tilhører gruppen buksamlerbier (Megachilinae). De er regnet som en forholdsvis primitiv gruppe, trolig søstergruppen til de andre gruppene i Megachilini i vid forstand (=Megachilinae om man regner buksamlerbiene som en familie).

## Utseende
Små til store (5 – 21&nbsp;mm), nokså kraftige bier uten metalliske farger og lyse flekker, ofte forholdsvis hårete. De kan minne om slekten *[[Megachile]]* men er gjerne noe mer langstrakte. Særlig hunnene har ofte et framspring midt i ansiktet. Munndelene er nokså lange.

## Levevis
Lithurgini er solitære bier, det vil si at hunnene lager reirene sine hver for seg, bortsett fra at i slekten *[[Microthurge]]* kan flere hunner av og til dele på en forgrenet gang. Reiret legges vanligvis i tørr, råtten ved, men kan også finnes blant annet i tørre kuruker. Det er en ufôret gang, noen ganger forgrenet, det er vanligvis ikke skiller mellom de ulike larvekamrene, hvert med et egg lagt i en masse av pollen. Noen ganger kan en gang brukes av flere generasjoner.
Som vanlig for solitære bier er de oligolektiske, det vil si at de samler pollen fra bare én eller noen få plantearter. En del amerikanske arter ser ut til å spesialisere seg på arter i kaktusfamilien (Cactaceae).

## Utbredelse
Av de tre slektene forekommer to bare i det sørlige Sør-Amerika, mens slekten *[[Lithurgus]]* er videre utbredt og også er representert med tre arter i Sør- og Mellom-Europa.

## Systematisk inndeling

* Ordenen vepser, (Hymenoptera)
** Gruppen stilkvepser, Apocrita
*** Gruppen broddvepser, Aculeata
**** Overfamilien Apoidea
***** Familien bier, Apidae (i vid forstand)
****** buksamlerbier, Megachilinae
******* Lithurgini 
******** Slekten *[[Lithurgus]]* Latreille, 1825 – ca. 25 arter,  3 i Europa:
********* *[[Lithurgus chrysurus]]* Fonscolombe, 1834
********* *[[Lithurgus cornutus]]* (Fabricius, 1787)
********* *[[Lithurgus tibialis]]* Morawitz, 1875
******** Slekten *[[Microthurge]]* Michener, 1983 – fire arter, sørlige Sør-Amerika
******** Slekten *[[Trichothurgus]]* Moure, 1949 – 13 arter, sørlige Sør-Amerika

## Kilder
* Fauna Europaea, utbredelsesdatabase over europeiske dyr: http://www.faunaeur.org 
* Michener, C.D. (2000) The bees of the world. Megachilidae. http://books.google.no/books?id=bu_1gmY13FIC&pg=RA1-PA417&lpg=RA1-PA417&dq=Megachilidae&source=bl&ots=YF9Ci8QCAc&sig=aMhvvDUohYaUPvDFJuyqmiKCSBA&hl=no&ei=2-cCSpn-KYvv_AaRlfH9Bg&sa=X&oi=book_result&ct=result&resnum=4

## Eksterne lenker
* 
* Bilder av nordamerikanske art: http://bugguide.net/node/view/76146
Fideliini

* *[[Fidelia]]* 
* *[[Neofidelia]]* 

**Fideliini** er en gruppe solitære bier som tilhører gruppen buksamlerbier (Megachilinae). Disse rasktflygende biene finnes med ett unntak bare på den sørlige halvkulen.

## Utseende
Middelsstore, kraftige, hårete bier. De kan minne om honningbier. De er vanligvis kledt med ganske lange, lyse hår og virker derfor bleke på farge. Hunnene har ofte rader av lange hår på mellom- og bakbeina som kan minne om pollenkurvene hos andre bier, men disse brukes til graving, ikke til å frakte pollen.

## Levevis
Fideliini bygger reir som er forgrenede ganger i løs jord eller sand. Hver gren ender i et kammer som kan inneholde opptil tre larver.

## Utbredelse
Fideliini hører til på den sørlige halvkulen og er kjent fra det sørlige Afrika (slekten *[[Fidelia]]*) og fra Chile (slekten *[[Neofidelia]]*). Arten *[[Fidelia ulrikei]]* danner et unntak siden den lever så langt nord som Marokko.

## Systematisk inndeling

* Ordenen vepser, (Hymenoptera)
** Gruppen stilkvepser, Apocrita
*** Gruppen broddvepser, Aculeata
**** Overfamilien Apoidea
***** Familien bier, Apidae (i vid forstand)
****** buksamlerbier, Megachilinae
******* Fideliini
******** Slekten *[[Fidelia]]* Friese, 1899 – 12 arter, Afrika
******** Slekten *[[Neofidelia]]* Moure & Michener, 1955 – to arter, Chile

## Kilder
* Michener, C.D. (2000) The bees of the world. Megachilidae. http://books.google.no/books?id=bu_1gmY13FIC&pg=RA1-PA421&lpg=RA1-PA421&dq=Fideliini&source=bl&ots=YF9DeaXKzd&sig=oTnTagCSaSTt5Br-JXoL-J47Mro&hl=no&ei=g3MMSp3EOIqU_QaozMioBA&sa=X&oi=book_result&ct=result&resnum=9

## Eksterne lenker
*
Nemesis (roman)

***Nemesis*** er en roman av Clive Cussler, som handler om hans romanhelt Dirk Pitt. Boken er opprinnelig skrevet på engelsk med originaltittel *Dragon*.

## Handling
Historien begynner i 1945 under andre verdenskrig, en Boeing B-29 Superfortress ledet av major Charles Dennings flyr en atombombe som skal slippes over Osaka i sentrale Japan, for deretter å lande i Okinawa. Men dette oppdraget mislyktes når han blir skutt ned, og flyet synker snart i Stillehavet.

Etter cirka femti år, i 1993, har Japan kommet seg og blitt økonomisk sterkere. En stor eksplosjon finner sted i nordlige Stillehavet. Det viser seg at et kartell av japanske finansmenn og industrimenn har planer om å finne igjen denne atombomben, og bruke den for deres egne formål. National Underwater & Marine Agency (NUMA) bestemmer seg for å sende Dirk Pitt for å undersøke situasjonen, og det blir snart opp til Dirk å redde hele verden.

## Referanser
Atlantis funnet

***Atlantis funnet*** er en roman av Clive Cussler. Den handler om hans romanhelt Dirk Pitt.

## Handling
I år 7 120 før Kristus blir Nord-Amerika truffet av en komet, og ødelegger flere avanserte sivilisasjoner. I år 1858 etter Kristus oppdager et hvalfangst-fartøy et handelsskip fra 1770-tallet som er frosset fast til isen i Antarktis; inkludert på dette skipet var en polert hodeskalle. I nåtiden oppdager en gruppe amerikanske forskere et mystisk underjordisk kammer i Colorado, inkludert en polert hodeskalle. Men de blir angrepet og etterlatt for å drukne. Men direktør Dirk Pitt fra U. S. National Underwater and Marine Agency (NUMA) Special Projects klarer å redde dem.

Et annet kammer, som ligner på det forskerne oppdaget i Colorado, blir også funnet på en avsidesliggende øy. Men forskerne Al og Rudi Gunn som oppdaget kammeret blir angrepet av samme gruppe som de forskerne i Colorado ble angrepet av. I mellomtiden er Dirk Pitt om bord på en isbryter i Antarktis, på leting etter det forlatte handelsskipet fra 1770-tallet og den andre hodeskallen. De oppdager også en sunket tysk ubåt som har vært savnet helt siden 1945. Om bord på ubåten oppdager Pitt en død kvinnelig offiser. Begge hodeskallene blir overlevert til NUMA for videre studier og analyser, og det utvikles en hypotese om at hodeskallene opprinnelig kommer fra Atlantis. Hodeskallene undersøkes, og inne skallene blir det oppdaget geometrisk eksakte jordkloder - imidlertid er kontinentene og kystlinjene forskjellige fra dagens klode. 

Dirk Pitt vender tilbake til Washington DC hvor han oppdager en innbruddstyv: Tilsynelatende en tvilling til den døde ubåt-offiseren han tidligere oppdaget i Antarktis - som forsøkte å  stjele en rapport fra NUMA-direktørens kontor. Blod-prøver tatt fra innbruddstyven viser at de faktisk var genetisk identiske. Begge kvinnene var medlemmer av Wolf-familien, etterkommere etter nazistene. Wolf-familien eier Destiny Enterprises, en organisasjon basert i Argentina. Dirk Pitt møter Karl Wolf, administrerende direktør for Destiny Enterprises Limited, og oppdager informasjon knyttet til et gammelt nazi-bygget nanoteknisk forskningsanlegg i Antarktis dukker opp.
Pararhophitini

* *[[Pararhophites]]* 
 

**Pararhophitini** er en gruppe solitære bier som tilhører gruppen buksamlerbier (Megachilinae). Denne gruppen omfatter bare én slekt, *[[Pararhophites]]*, med tre arter fra Nord-Afrika og Vest-Asia.

## Utseende
Små, slanke, nokså lite hårete bier. De har gule tegninger, hos hunnene kan den gule fargen dominere.

## Levevis
*[[Pararhophites]]-*artene lager sine reir i løs jord eller sand. Reiret er en skrå gang med flere sideganger, hver av disse ender i en celle der hunnen legger et egg i en masse av pollen. Sannsynligvis er alle artene spesialisert på å samle pollen fra planter i leddbladfamilien (Zygophyllaceae).

## Utbredelse
Disse biene finnes fra Marokko i vest til det nordvestlige India i øst, nordover til Kasakhstan.

## Systematisk inndeling

* Ordenen vepser, (Hymenoptera)
** Gruppen stilkvepser, Apocrita
*** Gruppen broddvepser, Aculeata
**** Overfamilien Apoidea
***** Familien bier, Apidae (i vid forstand)
****** buksamlerbier, Megachilinae
******* Pararhophitini
******** Slekten *[[Pararhophites]]* Friese, 1898
********* *[[Pararhophites clavator]]* (Morawitz, 1876)
********* *[[Pararhophites orobinus]]* (Morawitz, 1876)
********* *[[Pararhophites quadratus]]* (Friese, 1898)

## Kilder
* Michener, C.D. (2000) The bees of the world. Megachilidae. http://books.google.no/books?id=bu_1gmY13FIC&pg=RA1-PA420&lpg=RA1-PA420&dq=Pararhophitini&source=bl&ots=YF9DebQDx9&sig=xuA6Iydu6OvyLVgwavlrsRLQWDs&hl=no&ei=JH8MSpbLKI2nsAb9idX3Bw&sa=X&oi=book_result&ct=result&resnum=7

## Eksterne lenker
*
Herbert Svenkerud

**Herbert Svenkerud** (1927–2009) var en norsk ordbokredaktør og skjønnlitterær oversetter. Han var en nestor innenfor sitt fag og hans ordbøker har hatt stor betydning for alle språkmennesker.

Svenkerud har oversatt over femti bøker fra ulike språk, hovedsakelig engelsk, men også fra fransk og dansk. Han oversatt kjente forfattere som Philip Roth, Joseph Heller, Henry Miller og Arthur Conan Doyle.

Herbert Svenkerud ble i 1985 tildelt Bastianprisen for oversettelsen av William Trevors *Skjebnens marionetter*.

## Bibliografi
* *Cappelens fransk-norsk og norsk-fransk ordbok*, 1994
* *Cappelens tysk-norsk og norsk-tysk ordbok*, 1992 
* *Cappelens synonymordbok*, 1981
* *Engelsk-norsk*, 1975 (en rekke utgaver, siste i 2008: ISBN 978-82-02-25648-7)
* *Når mai går inn med regn*, Ansgar, [1949]

## Referanser


## Eksterne lenker
* Oversikt over Svenkeruds oversettelser på Nasjonalbibliotekets hjemmesider
*Herbert Svenkerud i Norsk Oversetterleksikon
5. serierunde i 2. divisjon avdeling 4 2009

**5. serierunde i 2. divisjon avdeling 4 2009** startet 14. mai og ble avsluttet med kampen mellom Tromsø 2 og Bodø/Glimt 2 18. mai.


## Resultater

## Eksterne lenker
* 2. divisjon avdeling 4 2009: Terminliste og resultater på altomfotball.no
Ågedalstø

**Ågedalstø** er et sted i Audnedal i Lyngdal kommune i Agder, som ligger på østsiden av Ytre Øydnavann om lag midt på sjøen. Fylkesvei 752 (Vest-Agder) passerer gjennom Ågedalstø. Stedet er også forbundet med fylkesvei 460, og det er veiforbindelse over heia østover mot Bjelland.

## Utvikling
Åsen Byggefelt ligger på Øygarden ved Ågedalstø og har medført noe tilflytting til stedet. Det er et hyttefelt på nedsiden av byggefeltet mot Ytre Øydnavann.

## Historikk
Det var frem til 1980-tallet en kolonialbutikk på Ågedalstø.

## Se også
* Grunnkretser i Audnedal kommune
* Konsmo
* Byremo
Crelan-Euphony

**Crelan-Euphony** (*UCI-kode:*'LAN**') var et belgisk profesjonelt kontinentallag innen landeveissykling. Laget ble ledet av Gérard Bulens med sportsdirektørene Marco Saligari og Jozef De Bilde.

## Ryttere 2013

## Eksterne lenker
*
Kommersiell virksomhet

**Kommersiell virksomhet** er den type virksomhet som har profitt som formål.

Begrepet brukes ofte om fenomener som fremstilles eller presenteres populært og salgbart, f.eks om musikk, men også for eksempel om TV-kanaler som er reklamefinansierte (for eksempel TV 2), i motsetning til lisens- eller statsfinansierte allmennkringkastere som NRK.

En *kommersiell aktør* er en aktør som opererer i et marked for å skape fortjeneste. En kommersiell aktør kan være en offentlig eid bedrift som opererer i det private markedet, eller en privateid bedrift som tilbyr tjenester til det offentlige. Kravet til kommersiell drift er at virksomheten over tid genererer økonomisk overskudd ved produksjon, kjøp og salg av varer eller tjenester.

Til forskjell fra kommersielle virksomheter er målet for ideelle virksomheter å gå i balanse slik at de er selvfinansierende. De kalles også non-profit virksomheter.
Vetaåsen batteri

**[[Vetaåsen batteri]]** ligger nord for Missingmyr i Råde kommune. Batterianlegget er et av de befestningsanlegg som ble bygget forut for unionsoppløsningen i 1905. Anlegget ble ferdigstilt i 1902 som en forberedt stilling for artilleriet.
Batteriet henter navn fra det gamle varde eller vete. Fra gammel tid var dette «signalstasjoner» der ble tent varslingsbål i ufredstid. 

Batteriet var en del av den tilbaketrukne linjen mellom Råde og Moss. Sammen med Gyllerås batteri behersket Vetaåsen den store Rådesletta mens det sydligste batteritet – Høyås batteri skulle dekket området ved Solli lenger syd. I front for batteriet finner en Råde kirke.

Batteriet ligger i sørenden av den flate toppen på Vetaåsen med Vannsjø ned på høyre side. Det er utført som en rett linje på ca. 45 m med et brystvern på ca. 0,9 m i front. I brystvernet er innbygd 5 ammunisjonsnisjer med tilhørende grunne dekningsgroper. Batteriet har stor militærhistorisk interesse på grunn av sin dominerende beliggenhet og utmerkede tilstand.

Anlegget er i god stand og eies fortsatt av Forsvaret.

## Batteriveien

En egen batterivei forbinder Vetaåsen med batteriene på Gyllerås og Høyås, og den er en viktig del av anlegget. Den fremstår i dag som en flott turvei mellom batteriene. I sin tid kunne denne seks km lange veien nyttes til å forflytte utstyr og skyts mellom anleggene.

## Referanser




## Eksterne lenker
* 
*
Providenija

**Providenija** (russisk: Провиде́ния) er en bymessig bosetning i Providenijabukta i den nordøstlige delen av den autonome regionen Tsjukotka i Russland. Den ligger direkte over Beringstredet fra Alaska, og svært nær den internasjonale datolinjen. Like ved byen ligger Providenijabukta lufthavn, som er den russiske lufthavna som ligger nærmest USA. Innbyggertallet var 2&nbsp;723 ved folketellingen i 2002, og 5&nbsp;432 ved folketellingen i 1989.

Bosetningen var en tidligere sovjetisk militærhavn, beliggende i en fjord beskyttet fra Beringhavet. Mesteparten av byens innbyggere i dag er jupiker, en eskimostamme.

Providenija har et arktisk klima, men vinterne er ikke så strenge, på grunn av byens beliggenhet ved kysten.

Byen kalles av og til *Porten til Arktis*, og etter Sovjetunionens fall har turisme fra det nærliggende Alaska gitt lokaløkonomien et betydelig løft. Bering Air, et flyselskap fra Alaska, tilbyr charterturer til Providenijabukta lufthavn fra både Nome og Anchorage. Alaska Airlines hadde tidligere regelmessige ruteflyvninger til Providenijabukta lufthavn på 1990-tallet, og var kjent for «Vennskapsflyvningen» i 1988, da det var det første amerikanske flyselskapet med rute til en sovjetisk by.

## Referanser


## Eksterne lenker
*
Peanibacillus polymyxa

**Paenibacillus polymyxa** er en gram positiv bakterie. Finnes vanligvis i landbruk. Første gang isolert fisk i februar 2009: Fremre del av baktarmen hos atlantisk torsk. Isolering gjennomført av studenter (M.B. og A.E.) ved Norges Fiskerihøgskole (NFH), Universitetet i Tromsø.
Aoife MacMurrough

**Aoife MacMurrough** eller irsk *Aoife Ní Diarmait* (født 1145, død 1188), også kjent som *Aoife av Leinster* var datter av Dermot MacMurrough, irsk Diarmaid Mac Murchadha (1110 – 1. mai 1171), kong av Leinster og hans hustru Mor O'Toole (ca. 1114&ndash;1191).

Den 29. august 1170, som en følge av den normanniske invasjonen av Irland som hennes far hadde krevd, giftet hun seg med Richard de Clare, 2. jarl av Pembroke, bedre kjent som «Strongbow», leder av den normanniske invasjonen. Hun ble gift i katedralen Christchurch Cathedral i Waterford. Hun hadde blitt lovet bort til Strongbow av hennes far som hadde reist til England for be om en invasjonshær som kunne gjeninnsette ham som konge i Leinster. Dermot hadde han egentlig ikke anledning til gi sin datter bort i ekteskap da Aoife i henhold til Tidlig irsk lov hadde selv lov til å velge hvem hun giftet seg med. Hun gikk likevel med på det arrangerte ekteskapet.

Under normannisk lov ga dette ekteskapet Strongbow rett til etterfølge som hersker av kongedømmet Leinster. Under den irske Brehon-loven ga ekteskapet henne kun en livrente og hvor landområdene normalt ville gå til hennes mannlige søskenbarn. Dog anerkjente Brehon-loven overføringen av det som ble kalt for «sverdland» som følge av en erobring. 

Aoife ledet kamper på vegne av sin ektemann og er stundom bli nevnt som «Røde Eva», eller irsk «Aoife Rua». Hun fikk tre barn med sin ektemann:

* Isabel de Clare, 4. grevinne av Pembroke (1172 – 1240), gift i august med 1189 med William Marshal, 1. jarl av Pembroke, Lord Marshal, sønn av John Fitz Gilbert, Marshal (*Marechal*) av England, og Sibylla av Salisbury.
* Gilbert de Striguil (Chepstow), 3. jarl av Pembroke (1173 – 1185), arvet tittelen fra sin far, men døde som mindreåring. Tittelen gikk da til hans søsters ektemann ved ekteskap.
* Joan de Clare (1175 – ukjent), gift med Godfrey Gamage, sønn av William De Gamages og Elizabeth De Miners.

## Referanser


## Litteratur
* Salmonson, Jessica Amanda (1991): *The Encyclopedia of Amazons*. Paragon House. Page 160. ISBN 1-55778-420-5
* O Croinin, Daibhi: *Early Medieval Ireland 400-1200*, (1995) Longman Press: London and New York, side 281.
Sarpsborg vestre batteri

**[[Sarpsborg vestre batteri]]** ligger nord for Sarpsborg sentrum øst for Tunevannet. Batteriet ble bygget allerede i 1899 for å beskytte den kombinerte jernbane og veibro ved Sarpefossen. Anlegget ble først bygget ut for fire kanoner med skuddretning mot Sarpefossen. Senere tilkom to kanoner på høyre fløy som kunne bestryke Glomma ned til fergestedet ved Sandesund. Anlegget er oppmurt i råkilt granitt med et lavt brystvern i front. Bak stillingen er det en åpen batteriplass. I brystvernet er innfelt nisjer for ammunisjon. 
I bakkant på venstre fløy ligger orienteringsbordet med flere siktelinjer. Orienteringsbordet var normalt batterisjefens stridsposisjon. Ved Vestre batteri er denne plassen beskyttet av en mur i råkilt granitt slik det skulle være, men sjelden ble gjennomført.

Inne på den opprinnelige batteritomten og tett inn mot orienteringsbordet og batteriets venstre fløy ligger i dag en enebolig. Nord for denne finner en fortsatt det gamle ammunisjonsskuret mens kanonskuret mot Lundgårsvei er borte. I front av batteriet er dette nå sterkt tilgrodd og med eneboliger lenger frem slik at en ikke lenger får det overblikk mot Sarpefossen som en hadde fra batteriet. Et glimt av batteriets dominerende posisjon får en fra høyre fløy med utsikt mot Tunevannet og Sandesund.

Anlegget er fritt tilgjengelig fra Lundgårdsvei gjennom en mindre gangport i nettinggjerdet. Alternativt kan en parkere ved Solhytta som ligger øst for batteriet og spasere opp. 

## Kilder
* ''Nasjonale Festningsverks nettsted'': Sarpsborg vestre batteri
* ''Landsverneplan for Forsvaret'': Sarpsborg vestre batteri

## Eksterne lenker
* Skråfoto av Sarpsborg vestre batteri
*
Río Frío (Alajuela)

**Río Frío** (spansk for «Den kalde elva») er ei elv sør i Nicaragua og nord i den costaricanske provinsen Alajuela. Den renner gjennom slettene nordover til Guatuso, hvor den deler seg i flere mindre elver like ved byen San Rafael: Samen, Cote, Venado, Tonjibe, Cucaracha og Muerte. Lenger nord har den også flere sideelver: Caño Buenavista, Pataste, Purgatorio og Sabogal. Den munner ut i Nicaraguasjøen ved Río San Juans utløp.

## Eksterne lenker
*
Río Tonjibe

**Río Tonjibe** (maleku: **Tójifá**; også kalt **Tojíbar** og **Caño del Sol** på spansk) er ei bielv til Río Frío i det nordlige Costa Rica som har sitt opphav rett utafor byen San Rafael i kantonen Guatuso, hvor Río Frío deler seg i en rekke mindre elver. Tonjibe renner gjennom reservatet til den indianske folkegruppa maleku, og alle de tre landsbyene (*palenquene*) i reservatet, El Sol, Margarita og Tonjibe, ligger langs elva. Den er derfor viktig i malekuenes religion og tradisjoner. Guden Quémo sies å holde til i enden av elva. Elva Tonjibe har også gitt navn til den ene av landsbyene.
Muirchertach Mac Lochlainn

**Muirchertach Mac Lochlainn** (død 1166) var konge av Cenél nEógain, Tyrone, og overkonge av Irland fra en gang rundt 1156 og fram til han døde. Han etterfulgte Tairrdelbach Ua Conchobair (eller Turlough O' Connor) som døde i 1156.

Muirchertach overlevde et forsøk av Ruaidri Ua Conchobair (Rory O'Connor) på å velte ham fra tronen i 1159. Han mislyktes imidlertid å overvinne motstanden til klanene Cenél Conaill og Ulaid. I 1166 forsøkte han å komme til en diplomatisk ordning med sine naboer. Muirchertach ordnet en fredsordning som ble sikret ved å ta gisler fra mange av familiene i Ulster. Som motytelse ga han sitt høytidelig løfte eller ed til erkebiskopen i Armagh og mange andre betydningsfulle menn at han ville respektere freden. 

Til tross for denne lot han Eochaid mac Con Ulad Mac Duinn Sléibe, konge av Ulster, ble tatt til fange og lot ham bli lemlestet og blindet. Hans allierte forlot ham bortimot øyeblikkelig og hans makt ble redusert til en håndfull lojale og sammen med seksten av disse ble han han senere drept. Hans død ble tilegnet hevnen til Sankt Patrick av Irland.

## Referanser


## Litteratur
* Ó Cróinín, Dáibhí: *Early Medieval Ireland: 400–1200*. Longman, London, 1995. ISBN 0-582-01565-0.

## Eksterne lenker
* CELT: Corpus of Electronic Texts hos University College Cork omfatter *[[Ulster-annalene]]*, *[[Tigernach-annalene]]* og *[[Annalene av de fire mesterne]]* foruten også slektslister og ulike helgenbiografier. De fleste er oversatt fra irsk til engelsk, eller oversettelser er på gang.
Odd-Magnus Williamson

**Odd-Magnus Bakasa Williamson** (født **Williamson**; 1980) er en norsk tekstforfatter, komiker og skuespiller. Williamson er oppvokst på Nordstrand i Oslo.

## Liv og virke
Williamson har spilt i flere norske spillefilmer og TV-serier, deriblant *[[Kon-Tiki (spillefilm)|Kon-Tiki]]* (2012), *[[Manshow]],* *[[Torsdag kveld fra Nydalen]]* (2009–2012), *[[Tina & Bettina – The Movie]]* (2012) og *[[Samurai Sikkerhet|Samurai sikkerhet]]* (2014). I 2015 ledet han programmet *En helt vanlig dag* på TVNorge sammen med Henrik Thodesen. Fra 2016 til 2018 spilte han hovedrollen i TV3-serien *[[Aber Bergen]]*. For rollen ble han nominert til beste mannlige skuespiller foran Gullruten 2018. Høsten 2016 spilte han også i NRKs serie *[[Nobel – fred for enhver pris]]*. I 2019 deltok Williamson som politibetjenten «Jeppe» i HBO Nordics første norskspråklige serie *[[Beforeigners]]* som er en scifi-serie som foregår på henholdsvis norsk og norrønt. Williamson skrev manus og spilte hovedrollen i filmen *[[Ingenting å le av]]* i 2021.

I september 2016 debuterte han på teaterscenen med forestillingen *Min Pappas Porno* (originaltittel: *The Accidental Pervert*). Forestillingen var på norgesturné høsten 2016 og vinteren 2017.

Sammen med Bjarte Arneson driver Williamson Twitter-kontoen @kongendin i Harald Vs navn. Sammen med Sindre W. Goksøyr ga han i 2012 ut boken *Kongen Din*, den første av tre bøker i serien.

Han var en av deltakerne i TV 2s musikalske talentkonkurranse *[[Norges nye megahit]].* Han måtte forlate programmet etter episode 1. Williamson kom som utfordrer til finalen av programmet fordi låten hans hadde fått flest avspillinger. Han endte på 4. plass.

## Filmografi
* *[[Folk flest bor i Kina]]* (2002)
* *[[Reprise (film)|Reprise]]* (2006)
* *[[G-Force]]* (2009) stemme
* *[[Tomme tønner]]* (2010)
* *[[Hjelp, vi er i filmbransjen]]* (2011)
* *[[Kon-Tiki (spillefilm)|Kon-Tiki]]* (2012)
* *[[Tina & Bettina – The Movie]]* (2012)
* *[[Kaptein Sabeltann og skatten i Lama Rama (film)|Kaptein Sabeltann og skatten i Lama Rama]]* (2014)
* *[[Samurai Sikkerhet|Samurai sikkerhet]]* (2014)
* *[[Aber Bergen]]* (2016-2018)
* *[[Beforeigners]]* (2019)
* *[[Ingenting å le av]]* (2021)
* *[[Folk og røvere i Kardemomme by (2022)|Folk og røvere i Kardemomme by]]* (2022, stemme)
* *[[Tina & Bettina 2 – The Comeback]]* (2023)

## Bibliografi
**''"Kongen din"''-serien**

Alle bøker er illustrert av Sindre W. Goksøyr
* 2012: *Kongen din, av Harald Rex* 
* 2013: *Kongen din, av Harald Rex: bok 2*
* 2015: *Kongen din, av Harald Rex: bok 3*
**Andre bøker**
* 2014: *Ord for dagen: Mordknull*
* 2019: *What is love*

## Referanser


## Eksterne lenker
* 
* 
*
Ytterby

**Ytterby** er et sted i Bohuslän i Västra Götalands län, Sverige. Det bor ca. 8000 innbyggere i Ytterby, som i dag er en del av Kungälv. 

I yngre jernalder var Ytterby en stormannsgård. Senere overtok den norske kongemakten traktene omkring elven (Nordre älv) og flyttet til Konghelle. Representanter for kongemakten ble sittende i ett ca. par hundre år i Ytterby. Da de norske vikingkongene Olav Tryggvason, Olav den hellige, Harald Hardråde og Olav Haraldsson bodde i denne landsdelen holdt de hoff i kongsgården Ytterby. Selv kalte de den Konghelle, etter Båhuslens nest største gravfelt "Helle" som lå ovenfor kongsgården.

## Referanser


## Eksterne lenker
* Digitaltmuseum.se - Platsen för Konghelle (Kastellgården i Ytterby socken) sedd från Ragnhildsholmens fästningsruin
Roti canai

**Roti canai** er en type flatbrød fra Malaysia. I Singapore og det sørlige Malaysia kalles den *roti prata*. Den serveres med ulike typer fyll, og er populær som hurtigmat i Malaysias byer.
Infinity (End of Green-album)

***Infinity*** er debutalbumet til det tyske bandet End of Green. Albumet ble utgitt av Nuclear Blast i 1996 og senere remastered og utgitt av Silverdust Records i 2002.

Musikken på albumet er nær sjangrene grunge, stoner metal og slow doom metal inspirert av band som Black Sabbath, Alice In Chains, Kyuss, Cathedral and Paradise Lost

## Sporliste
# «Left My Way» – 6:03
# «Away» – 5:14
# «Seasons of Black» – 3:26
# «Infinity» – 6:31
# «Tomorrow Not Today» – 5:40
# «Sleep» – 4:40
# «You» – 5:26
# «Nice Day to Die» – 3:37
# «No More Pleasures» – 4:38

* Produsert av Ecki Erlenbusch i Nightmare studio, Fautsbach

## Eksterne lenker
*
Nullpluss

***Nullpluss*** er en roman fra 1986 av den norske forfatteren Gert Nygårdshaug. 

## Sammendrag
Romanen handler om laserforskeren Tremor Harding fra den lille byen Lagendonk. Harding føler han har sugd til seg alt livet har å by på av opplevelser, kunnskap og erfaringer, og han mener han derfor ikke har noe å tape på å gjennomføre et til syvende og sist dødelig eksperiment - han skal spise opp seg selv. 

Tremor Harding installerer seg i en bunker i sentrum av Lagendonk og benytter seg av sin kunnskap om lasere til å partere og fortære seg selv – bit for bit.

## Referanser


## Eksterne lenker
* Omtale av Nullpluss gjengitt på Nygårdshaugs uoffisielle hjemmeside
Helge Skuseth

**Helge Skuseth** (født 29. april 1953) er en norsk tidligere fotballspiller og sportsjournalist fra Ålesund.

Han vokste opp i Hessa og spilte for bydelslaget Skarbøvik Idrettsforening, og ble som 16-åring uttatt på guttelandslaget og trente med Queens Park Rangers. Skuseth spilte i tillegg på U-landslaget, U-21 (7 kamper, 0 scoringer) og  (16 kamper, 3 scoringer).

For Start (115 kamper, 38 scoringer i perioden 1974-80) fikk han bronsemedalje i 1975 og ble seriemester i 1978 og 1980. Tilbake i hjembyen i 1980, var han igjen i Skarbøvik Idrettsforening noen sesonger.

I Kristiansand var han bankmann i Sørlandsbanken, siden ble han adjunkt og fast ansatt som journalist i Sunnmørsposten fra 1983, samt trent Skarbøvik Idrettsforening, Hessa IL, Guard SK, IL Valder og Blindheim idrettslag. Fra 2010 er Helge Skuseth ansatt som sportsredaktør i Sunnmørsposten.

Helge Skuseth er gift med Gunn Leikanger Skuseth. Sammen har de barna Simen og Karianne Nelly (sportsjournalist i TV 2).

## Landskamper

## Referanser


## Eksterne lenker
*
Vladimir Arnold

**Vladimir Igorevitj Arnold** (Влади́мир И́горевич Арно́льд, født 12. juni 1937 i Odesa, i det tidligere Sovjetunionen nå Ukraina, død 3. juni 2010 i Paris) var en russisk matematiker.

Vladimir Arnold var en av verdens mest produktive matematikere innen området mekanikk. En av hans tidligste prestasjoner var Kolmogorov-Arnold-Moser-teorien innen dynamiske systemer. 

Arnold utførte matematikk med en geometrisk innfallsvinkel, spesielt innen mekanikk. Sammen med Louis Nirenberg fikk han Crafoordprisen fra Kungliga Vetenskapsakademien i Sverige i 1982. 

Arnold arbeidet ved Steklovs Mathematical Institute i Moskva fra 1986 og ved Université Paris IX fra 1993, til hans død.
## Referanser


## Eksterne lenker
*
Jerry Hsu

**Jerry Hsu** (født 17. desember 1981 i San Jose) er en amerikansk-asiatisk rullebrettkjører. Hsu regnes som en av få amerikansk-asiater som driver med skating. begynte å skate i 1992 og har siden ikke deltatt i nevneverdig med konkurransekjøring. Hans bidrag har vært på videofronten, hvor han utfører «tricks» på fortauskanter og parkeringsplasser. Han er også en ivrig fotograf og i 2007 hadde han flere utstillinger. Han har kontrakt med åtte ulike sponsorer i Emerica, Emerica Gear, Enjoi, Royal, Mob, Ricta, Swiss og CCS Skate Shop.

## Referanser


## Eksterne lenker
* Jerry Hsu biography
* About Jerry Hsu
Anarchy in Åmot

***Anarchy in Åmot*** er debutromanen til Sturle Brustad. Den ble utgitt i 2007 av Gyldendal Norsk Forlag. Boka er satt til høsten 1978 og våren 1979, og handler om Hans Petter Aastorps oppvekst i Åmot i Modum mens punken kom. Den er skrevet på Åmot-dialekt.

Boka starter rett før skolestart 1978, da det over høyttaleranlegget under fotballturneringen Modum Cup blir spilt Sex Pistols' «Anarchy in the U.K.». HP og Perry bestemmer seg for å starte et punkband, og boka forteller hvordan det går. Den er delt inn i tre deler: «the rise», «the flight» og «the fall». 

## Persongalleri
*Hans Petter «HP» Aastorp – bokens hovedperson. Spiller bass i Anarchy in Åmot.
*Peter «Perry» Farrelli – grunnleger av bandet, som han også spiller fuzzbass i bandet. 
*Robert «Deniro» Aslaksrud – spiller gitar i bandet. Fått kallenavnet sitt etter skuespilleren. 
*«Bønna» – trommeslager i bandet.
*«Jensa» Gullberg – HPs nemesis. Fotballspiller, og spiller i Dire Straits-coverband.

## Eksterne lenker
* Anarchy in Åmot – nettside til boka.
Lushan (Jiujiang)

**Lushan** (kinesisk: 庐山区; pinyin: *Lúshān Qū*), også kjent under det anglifiserte navnet **Kuling**, er et bydistrikt i byprefekturet Jiujiang i provinsen  Jiangxi i Folkerepublikken Kina. 

Lushan ligger i nasjonalparken av samme navn, rundt Lushanfjellet. 

Distriktets areal er på 548&nbsp;km² og innbyggertallet var i 2003 på ca. 263&nbsp;000.

## Administrative enheter
**Subdistriktene** Shili (十里街道); Wuli (五里街道); Qilihu (七里湖街道);

**Storkommunene** Gutang (姑塘镇); Weijia (威家镇); Xingang (新港镇); Lianhua (莲花镇); Haihui (海会镇); Saiyang (赛阳镇);
Guling (牯岭镇);

**Kommunen** Yujiahe (虞家河乡).

## Samferdsel
### Jernbane
Nanchang-Jiujiang intercity høyhastighetsjernbane betjener området.

Den viktige jernbanelinjen Jingjiubanen har stoppested her på sin ferd fra Beijing vestbanestasjon til Kowloon i Hongkong. Denne linjen løper gjennom blant annet Hengshui, Heze, Shangqiu, Xinzhou (ved Wuhan), Jiujiang, Nanchang, Heyuan, Huizhou og Shenzhen.

### Vei
Også Kinas riksvei 105 løper gjennom Lushan. Denne viktige trafikkåren begynner i Beijing, løper sørover og ender ved kysten i Zhuhai i provinsen Guangdong. Den går innom større byer som Tianjin, Dezhou, Jining, Shangqiu, Jiujiang, Nanchang og Guangzhou.
Feierkreft

**Feierkreft** er hudkreft på pungen hos feiere.

Kreften er framkalt av stoffer i soten.  Sykdommen ble første gang beskrevet av den engelske kirurgen Percivall Pott (1714–1788) i 1775. Dette var første gang det ble beskrevet en sammenheng mellom en krefttype og påvirkning av kjemikalier, og mellom et spesifikt yrke og risiko for kreft.

Sykdommen var hovedsakelig et britisk fenomen. Eksempelvis hadde feiere i Tyskland tette klær som ga beskyttelse, som forhindret soten til akkumulere seg på den nedre overflaten av skrotum. I Storbritannia ble gutter sent opp i skorsteinspipene i kun underbukser og skjorte, og tidvis helt nakne. Behandling var kirurgi hvor sykt kjøtt ble skåret bort. Før bedøvelse var dette i seg selv en enkel prosess for kirurgen, men forskrekkelig og smertefullt for pasienten.

## Referanser


## Litteratur
* Waldron, H.A. (1983): «A brief history of scrotal cancer» i: *British Journal of Industrial Medicine* **40** (4): 390–401. doi:10.1136/oem.40.4.390. PMC 1009212. PMID 6354246.
* Gordon, Richard (1994): *The Alarming History of Medicine*. New York: St Martin's Press. ISBN 0-312-10411-1.
* Schwartz, Robert A. (2008): ''Skin Cancer: Recognition and Management'', 3 utg. Wiley. s. 55.
* Strange, K.H. (1982): ''Climbing Boys: A Study of Sweeps' Apprentices 1772-1875''  (PDF). London/Busby: Allison & Busby. ISBN 0-85031-431-3.

## Eksterne lenker
* Rare Squamous Cell Carcinoma In A Psoriatic Patient – Management Challenge!, med illustrasjoner.
Sivslekta

* knappsiv
* lyssiv
* trådsiv

**Siv** er en gruppe dekkfrøede, enfrøbladete planter i sivfamilien. Siv vokser ved myrer, ved vann og ellers fuktige steder. Siv skilles fra gras ved at de mangler leddknuter, og fra starr ved at de har frie blomster.

I dagligtale kalles ulike andre planter som vokser i sumpområder, «siv», for eksempel graset takrør.

## Eksterne lenker
*
Marc Almond

**Peter Mark Sinclair Almond** (født 1957) er en engelsk sanger og låtskriver, kjent fra synthpopduoen Soft Cell og som soloartist under navnet Marc Almond. I sin selvbiografi *Tainted Life* (1999) skriver Almond om sitt medlemskap i Church of Satan.

## Diskografi
**Soft Cell**
* 1981 Non-stop Erotic Cabaret #5 UK
* 1982 Non-stop Ecstatic Dancing #6 UK
* 1983 The Art of Falling Apart #5 UK
* 1984 This Last Night In Sodom #12 UK
* 1986 The Singles #58 UK
* 1991 Memorabilia: The Singles #8 UK
* 1994 Down in the Subway (samlealbum)
* 1996 Say Hello to Soft Cell (samlealbum)
* 1999 The Twelve Inch Singles
* 2002 The Very Best of Soft Cell #37 UK
* 2002 Cruelty Without Beauty #116 UK
* 2003 Live
* 2003 Soft Cell at the BBC (BBC)
* 2005 The Bedsit Tapes Early/Rare Demos 1978-1982
* 2006 Demo Non Stop – More Rare Demos
* 2008 Heat: The Remixes – (Remix album)

**Marc & the Mambas/Raoul and the Ruined**
* 1982 Untitled #42 UK
* 1983 Torment and Toreros #28 UK
* 1984 Bite Black and Blues Live (Fanklubb utgivelse)

**The Willing Sinners/La Magia**
* 1984 Vermin in Ermine #36 UK
* 1985 Stories of Johnny #22 UK
* 1987 Mother Fist & Her Five Daughters #41 UK
* 1988 The Stars We Are #41 UK

**Michael Cashmore**
* 2008 Gabriel and The Lunatic Lover

**Soloalbum**
* 1986 Violent Silence (mini album)
* 1986 A Woman's Story (mini album)
* 1987 Singles 1984 – 1987 
* 1989 Jacques
* 1990 Enchanted #52 (UK)
* 1991 Tenement Symphony #39 (UK)
* 1992 A Virgin's Tale – Volume I 
* 1992 A Virgin's Tale – Volume II 
* 1993 Twelve Years of Tears (Live at the Royal Albert Hall)
* 1993 Absinthe: The French album
* 1995 Treasure Box (samlealbum)
* 1996 Fantastic Star #54 (UK)
* 1998 Marc Almond & La Magia Live in Concert
* 1999 Open All Night
* 2000 Liverpool Philharmonic Hall (fanklubb utgivelse)
* 2001 Stranger Things
* 2001 Live at the Union Chapel (fanklubb utgivelse)
* 2002 Little Rough Rhinestones Volume 1 (fanklubb utgivelse)
* 2003 The Willing Sinner Live in Berlin
* 2003 Marc Almond in Session Volume 1 (BBC)
* 2003 Heart on Snow
* 2003 Marc Almond in Session Volume 2 (BBC)
* 2006 Little Rough Rhinestones Volume 2 (fanklubb utgivelse)
* 2007 Stardom Road (coverlåter) #53 (UK)

## Eksterne lenker
* 
* 
*
Crafoordprisen

**Crafoordprisen** er en pris som skal belønne og fremme grunnleggende forskning innen vitenskapelige disipliner som havner utenfor Nobelprisens emneområder. Disse områdene innbefatter astronomi, biologi (framfor alt økologi), geovitenskap, matematikk, og forskning på sykdommen polyartritt (reumatisme). Prisen ble opprettet i 1980 av Holger Crafoord, som kommersialiserte den kunstige nyren og grunnla selskapet Gambro, sammen med ektefellen Anna-Greta Crafoord. Holger Crafoord led selv av polyartritt. Crafoordprisen ble utdelt for første gang i 1982. Prisen administreres av Kungliga Vetenskapsakademien (KVA) i Stockholm.

Bare én pris deles ut årlig, og følger et treårig skjema der prisutdeling første år skjer i astronomi eller matematikk, andre år i geovitenskap og tredje år i biologi, hvorpå skjemaet gjentas. Prisen i polyartrittforskningen deles bare ut når det er konstatert at det gjort slike vitenskapelige framsteg, at en pristildeling kan begrunnes. Dette har hittil skjedd to ganger, i 2000 og i 2004. Da ble denne prisutdelingen lagt til fjerde året i skjemaet. I september 2007 besluttet KVA at prisen i polyartrittforskningen kom til å bli delt ut i 2009, fulgt av geovitenskap i 2010.

Prisen deles ut i april måned i Lund, og i likhet med de nobelpriser som deles ut i Stockholm er Sveriges konge prisutdeler.

Prissummen er nå på 500 000 USD, og skal anvendes for pristakerne fortsatte forskning.

## Liste over crafoordpristakere

## Referanser


## Eksterne lenker
* 
* Craafordpriset på Kungl. Vetenskapsakademins hjemmeside
Eyðgunn Samuelsen

**Eyðgunn Jana Samuelsen** (født Henriksen 23. mai 1959 i Sørvágur) er en færøysk lærer og sosialdemokratisk politiker (Jv.).

Hun er datter av Anton og Ann Henriksen i Sørvágur. Hun gikk realskolen i Sørvágur og tok høyere forberedelseseksamen (HF) ved Føroya Studentaskúli og HF-skeið i Tórshavn i 1978. Samuelsen er utdannet cand.mag. i statsvitenskap og historie fra Roskilde Universitetscenter fra 1992. Hun har vært ansatt som lærer ved den tekniske skolen i Klaksvík siden 1987, unntatt perioden 2000–2003, da hun var avdelingsleder for videregående opplæring i Kulturdepartementet. Hun er gift med Jóan Hendrik Svabo Samuelsen, som har vært direktør i den færøyske sosialforsorgen.

Som ung hadde hun styreverv i ungdomslaget i Sørvágur og de færøyske studentorganisasjonene. Hun meldte seg inn i Javnaðarflokkurin i 1988. Hun var styremedlem ved sykehuset i Klaksvík 1990–1992 og medlem av den færøyske ligningsnemnden 1992–1996. I 1997 ble hun valgt inn i kommunestyret i Klaksvík.

Samuelsen har vært innvalgt på Lagtinget siden 2011, etter å ha møtt fast for minister Helena Dam á Neystabø 2008–2011. Hun har hele tiden vært medlem av Lagtingets finanskomité. Hun var formann i den sosialdemokratiske lagtingsgruppen fra 2011 til hun ble utnevnt til sosialminister i Aksel V. Johannesens regjering i 2015. Hun gikk av sammen med resten av regjeringen etter valget i 2019. Jónleif Johannesen møtte i hennes sted på Lagtinget så lenge hun var medlem av regjeringen. Ved lagtingsvalget i 2019 mistet Javnaðarflokkurin ett mandat, og Samuelsen ble 1. vara til Lagtinget.

## Referanser
Kylomikron

**Kylomikroner** er noen store molekyler som dannes i tarmen for å transportere lipider (fett) ut til resten av kroppen. 

## Se også
* Triglyserider
Bergtóra Høgnadóttir Joensen

**Bergtóra Høgnadóttir Joensen** (født 15. februar 1971) er en færøysk sosionom og politiker (Tj.). Hun var innvalgt på det færøyske Lagtinget fra 2008 til 2011 og satt i Lagtingets velferdskomité. Hun ledet sitt partis lagtingsgruppe under Annita á Fríðriksmørks permisjon fra mars til september 2008.

Hun er datter av landslege Høgni Debes Joensen og lagtingskvinne og sosionom Karin Kjølbro. Hun vokste opp i Tórshavn og til dels i Danmark, der faren tok videreutdannelse.

Hun er utdannet sosionom og arbeidet først innen psykiatri, kriminalomsorg og bedriftsrådgivning i Danmark. I 2004 flyttet hun tilbake til Færøyene, der hun har drevet med personalledelse og prosjektarbeid for ulike arbeidsmarkedstiltak. Fra 2005 til 2007 ledet hun de færøyske sosionomenes fagforening. I 2013 ble hun personalsjef i SEV.

## Referanser
Kristian Ilner

**Kristian Ilner** (født 5. juli 1973) er en norsk jurist og fagbokforfatter. Hans spesialfelt er europeisk og internasjonal rett. Han utga i 2006 en biografi om Hilmar Reksten og kom i 2009 med en biografi om Jacob Stolt-Nielsen, som er oversatt til engelsk. Bøkene er kommet ut på Vigmostad & Bjørke forlag i Bergen. I 2019 ga han ut en biografi om motstandsmannen, ingeniøren og industrilederen Martin Siem. I 2021 kom boken "De tyske soldatene på Alfaset", en bok som forsøker å gi innsikt i tysk historie og nytt perspektiv på norsk okkupasjonshistorie. Boken ble utgitt internasjonalt i en tysk versjon i 2022. I 2023 utga han boken «De motvillige», en bok som handler om tysk og russisk regimemotstand i fortid og nåtid.

Frem til høsten 2009 hadde Ilner sitt daglige arbeid ved ordførerens kontor i Oslo. Fra 2009 til 2019 var han ansatt i Næringslivets Hovedorganisasjon (NHO), der han arbeidet med fag- og yrkesopplæring. Siden 2019 har han vært ansatt i Fellesforbundet sentralt, hvor han jobber med kompetanse og utdanning.

## Bibliografi
* *Reksten,* 314 sider (2006) ISBN 978-82-419-0429-5
* *Jacob Stolt-Nielsen  – en gründer,* 425 sider (2009) ISBN 978-82-419-0574-2
* *Jacob Stolt-Nielsen  – an entrepreneur,* 422 sider (2009) ISBN 978-82-419-0635-0
* *[[Martin Siem]]  – Industribyggeren,* 363 sider (2019) ISBN 978-82-300-1970-2
* *De tyske soldatene på Alfaset - fra heltedyrkelse til forsoning,* 254 sider (2021) ISBN 978-82-300-2202-3
* *Die deutschen Soldaten auf Alfaset - von Heldenverehrung bis Versöhnung,* 216 sider (2022) ISBN-13 978-82-8451-100-9
* *De motvillige - en bok om regimemotstand,* 293 sider (2023) ISBN 978-82-8071-345-2